’n Ontstoke Van der Berg het vertel: “Toe ek by die selle kom, het ek amper flou geword toe ek my seun sien. Sy rug was vol snymerke en houe soos die polisie hom aangerand het.
“Maar toe weier die polisie dat hy by die dokter uitkom. Ek moes toe self ’n plan maak en hom vir behandeling by die hospitaal kry.”
Barend Skermand, ’n gemeenskapswerker en paralegal in die dorp, sê: “Waarom slaan die polisie hom met staaldraad en ’n piksteel? Dit was onnodig om geweld te gebruik toe hulle die jong man aankeer.
“Waarom weier hulle om die vrou ’n J88 (die vorm wat die dokter moet invul) te gee? Dan het hulle mos iets om weg te steek?”